
Introducere 


Importanţa educaţiei pentru dezvoltarea excelentei și a cunoștințelor contribuie nemijlo- 
cit la evoluţia socială și economică a unei țări. Asigurarea dezvoltării în această direcție 
presupune înțelegerea mecanismelor care stau la baza consolidării proceselor de asigu- 
rare și îmbunătăţire a calității academice, însă și existența unei bune strategii în vederea 
atingerii obiectivelor performanţei în acest domeniu. 

Prin prezenta lucrare, urmărim ca și obiectiv major realizarea un studiu complex pri- 
vind managementul calității în instituţiile de învățământ superior, care să surprindă atât 
abordarea științifică a importanţei calităţii în învățământul superior, cât și stabilirea unui 
cadru de referință în vederea dezvoltării și implementării unui model de management al 
calităţii în universități. În acest sens, sunt reliefate și analizate o serie de modele de ma- 
nagement al calităţii totale în instituţiile de învățământ superior și sunt stabiliți princi- 
palii indicatori de performanţă pentru sectorul universitar. Totodată, este investigată im- 
portanta evaluării interne realizată de către studenti si sunt analizate beneficiile pe care 
instituţiile de învățământ superior le au măsurând nivelul de satisfacție al studenților și 
al absolvenţilor. Pornind de la modelul teoretic performanță — rezultate — satisfacție (Har- 
tman & Schmidt, 1995), lucrarea dezvoltă un model de management al calităţii cu ajuto- 
rul instrumentelor de modelare ADONIS și ADOscore. De altfel, dezvoltarea unui model 
de management al calității determină organizaţiile universitare să fie conștiente de ne- 
voile clienţilor și în același timp să utilizeze feedback-ul primit de la studenţi și absolvenţi 
pentru a face îmbunătățiri în mod sistematic și continuu. 

Primul capitol aduce în prim- plan o serie de definiţii ale termenului de „calitate” prin 
prisma fondatorilor calității: Philip B. Crosby, Joseph Juran M., W. Edwards Deming, 
Armand V. Feigenbaum si Kaoru Ishikawa. Asigurarea calității reprezintă indubitabil 
una dintre misiunile principale ale instituţiilor de învățământ superior. Definirea calității 
în învățământul superior nu se poate realiza însă, fără identificarea principalelor aspecte 
definitorii ale calităţii, în general. Există, astfel, o serie de definiţii ale conceptului de 
calitate, menite să operationalizeze această noțiune. Crosby (1979) definește calitatea ca 
fiind „conformitatea cu cerintele”, în timp ce pentru Juran si Grya (1980) calitatea înseamnă 
„Corespunzător pentru utilizare” („fitness for use”), iar Deming (1986) definește calitatea ca 
având „un grad previzibil de uniformitate și încredere; are costuri reduse si este adaptată la 
cerințele pietii”. 

Lucrarea ilustrează dimensiunile conceptului de calitate în sectorul universitar, relie- 
fând unicitatea serviciului academic, caracterizat de atribuţii precum: tangibilitate, com- 
petentá, atitudine, conţinut, transfer și încredere (Owlia & Aspinwall, 1996). De altfel, în 
sectorul universitar, părțile cointeresate dețin un rol important în furnizarea de servicii 
academice. Astfel, Parasuraman et al. (1985, citat în Mishra, 2006, p. 26) identifică urmă- 
toarele dimensiuni ale calităţii serviciilor academice: încredere, reacție, competență, 

acces, amabilitate, comunicare, credibilitate, siguranță, înțelegerea clientului și tangibi- 
litate. Totodată, lucrarea expune și analizează în acest capitol o serie de modele de mana- 
gement al calității dezvoltate în instituțiile de invátámánt superior, propunând un sistem 
holistic de înțelegere a calității proceselor de cercetare și a proceselor didactice, care în- 
corporează cerințe specifice ale părţilor cointeresate. 

Capitolul 2 ilustrează și analizează o serie de instrumente de management al calității 
în instituţiile de învățământ superior din Spaţiul European al Învățământului Superior 
și o serie de bune practici în vederea definirii indicatorilor de performanţă specifici do- 
meniului universitar. Este remarcabil că, dezvoltarea excelentei în universități nu poate 
avea loc în absența unor modele solide de management al calităţii, capabile să surprindă 
toate procesele educaționale și cerințele părților cointeresate. 

Managementul calităţii totale este definit ca o arhitectură strategică care solicită eva- 
luarea și îmbunătățirea continuă a tuturor proceselor (Pour & Yeshodhara, 2009). Minis- 
trii educației din țările UE au stabilit la Conferinţa de la Berlin (Septembrie, 2003) că 
„responsabilitatea primară pentru asigurarea calității învățământului superior aparține fiecă- 
rei institutii”. 

Dezvoltarea unui sistem de management al calității bazat pe indicatori de perfor- 
manta, asa cum propune prezenta lucrare, reprezintă o fateta esenţială a obținerii exce- 
lentei academice. Elaborarea unui sistem de management al calității bazat pe indicatori 
de performanţă variază de la instituţie la instituție. De fapt, cel mai efectiv sistem de 
indicatori de performanţă este acela care relevă cel mai fidel obiectivele specifice ale in- 
stitutiei de învățământ superior si care au fost dezvoltați luând în considerare cerințele 
părţilor cointeresate. 

Prin urmare, sectorul universitar este caracterizat de o mare responsabilitate și aten- 
tie pentru îmbunătăţirea calităţii. În special, se indentifică o mare nevoie de a demonstra 
în ce măsură instituţiile de învățământ superior își îndeplinesc obiectivele. Astfel, au fost 
analizate și dezvoltate o serie de instrumente de măsurare a performanţei, concluzio- 
nând că este responsabilitatea fiecărei instituţii să își definească proprii indicatori de 
performanţă, apoi să îi plaseze în contextul unor clasamente pentru a arăta poziţia pe 
care o deţine în sectorul academic. 

Capitolul 3 expune tipurile de evaluare a calității în instituţiile de învățământ superior, 
dar și obiectivele evaluării interne din perspectiva studenţilor. Literatura de specialitate a 
ajuns la concluzia că evaluarea internă realizată prin intermediul studenţilor reprezintă 
sursa luării deciziilor în vederea elaborării strategiei instituţionale. În primul rând, au 
fost reliefate dimensiunile calității în accepțiunea studenţilor utilizând evaluarea internă 
prin intermediul chestionarului și au fost verificate validitatea și fiabilitatea instrumen- 
tului. Totodată, au fost expuse evidente din literatura de specialitate cu privire la impor- 
tanta evaluării nivelului de satisfacție al studenților. 

Există o serie de metode si modele, care evaluează percepţia studenților și absolventi- 
lor cu privire la calitatea serviciului academic. Una dintre cele mai întâlnite perspective 
în instituţiile de învățământ superior se referă la orientarea către client (Douglas et al., 
2006, Petruzzelis et al., 2006, Duque & Weeks, 2010). Această abordare se focalizează pe 
tratarea studentului ca și client primar al instituţiei de învățământ superior, folosind ca- 


20 


litatea percepută si nivelul de satisfacţie ca indicatori de măsurare a performanţei acade- 
mice. Această abordare poate fi controversată în situația în care studenții sunt văzuţi ca 
și receptori pasivi ai serviciului academic, însă focalizarea pe clienţii primari se referă la 
avantajul instituţiei de învățământ superior de a obține un feedback cu privire la calitatea 
serviciului academic, implicându-i activ pe studenti si pe absolvenţi în procesele educa- 
tionale, academice si de asigurare a calității (Duque & Weeks, 2010). Această percepție 
face trimitere la teoria logicii dominante a serviciului, care pornește de la premisa că un 
client este partea interesată care participă la crearea serviciului prin interacțiunea cu alte 
parti cointeresate pentru ca mai apoi centrarea exclusivă pe client să fie înlocuită cu fo- 
calizarea pe toate părţile cointeresate cu care acesta interacționează. 

În acest capitol am identificat dimensiunile calităţii, care contribuie la un nivel cres- 
cut de satisfacţie al studenţilor, presupunând că aceste dimensiuni vor avea efecte bene- 
fice pe termen lung pentru creșterea performanței universitare. Apoi, aceste dimensiuni 
ale calității au fost analizate sub forma unor indicatori de performanță rezultați în urma 
evaluării interne si meniti să contribuie la dezvoltarea unui model de management al 
calităţii la nivel universitar. 

Nivelul de satisfacție al studenţilor a fost evaluat prin compararea indicatorilor statis- 
tici rezultați în urma chestionării studenților de la nivel Licenţă și Masterat, iar analiza 
multivariată MANOVA testează semnificația statistică a mărimii fiecărui indicator. Apoi, 
au fost calculate media și abaterea standard pentru variabilele implicate. În cazul de față 
subiecţii reprezintă un eșantion reprezentativ pentru măsurarea calității în învățământul 
superior, deoarece cercetarea s-a bazat pe înţelegerea reală a cerințelor clienților interni 
prin prisma comunicării permanente cu aceștia atât în cadrul orelor de curs/seminar, cât 
și în cadrul orelor de consultaţii. Calculele au fost prelucrate cu ajutorul programului 
SPSS pentru Windows, iar prin intermediul unei analize post-hoc — testul Tukey b — au 
fost evidenţiate diferenţele semnificative între grupuri, întrucât cercetarea se referă la 
analiza comparativă a percepției studenţilor de la nivel Licenţă și Masterat din cadrul linei 
germane a Facultăţii de Științe Economice și Gestiunea Afacerilor (Universitatea , Babes- 
Bolyai”) cu privire la dimensiunile specifice ale calităţii în învățământul superior. 

Totodată, a fost adusă în prim-plan ideea că nivelul de satisfacție al studenților poate 
fi perceput ca indicator de performanţă. Utilizând modelul Fundaţiei Europene pentru 
Managementul Calităţii (EFQM) cu focalizare pe „rezultatele clientului" au fost identifi- 
cate și analizate prin intermediul logicii RADAR aspectele pozitive și de îmbunătăţire a 
calităţii în cadrul programului de studiu supus analizei. De fapt, se face apel la modele 
de management al calității bazate pe formularea strategiilor de obtinere a satisfactiei stu- 
dentilor prin raportarea calităţii la indicatori de performanţă. 

În vederea elaborării unui model de management al calității, capitolul 4 expune inițial 
cadrul de referință, care are în vedere ideea că un model bazat pe principiile manage- 
mentului proceselor de business ajută o organizaţie să-și măsoare performanţa (Harrin- 
gton et al., 1997). În cazul instituţiilor de învățământ superior, performanţa este un subi- 
ect complex, care comportă nu doar spre exemplu perspectiva financiară, ci și pe cea care 
face referire la calitatea proceselor de predare și de interacţiune cu părţile cointeresate. 
În acest sens, modelul dezvoltat, bazat pe principiile modelării ADOscore și ADONIS 

include activitățile și modalităţile de utilizare eficientă a resurselor în vederea măsurării 
performanţei prin prisma absolvenţilor. 

Utilizând ca metode de analiză: analiza multivariată MANOVA, testul t pentru esan- 
tioane perechi și scalarea multidimensională ALSCAL, au fost ilustrate diferenţe între 
calitatea percepută cu privire la programul de studiu absolvit și cu privire la dezvoltarea 
competențelor specifice și transversale dezvoltate și importanţa acestora. Având în ve- 
dere necesitatea eficientizării activităţii instituțiilor de învățământ superior si luând în 
considerare recomandările venite din Spaţiul European al Învățământului Superior, be- 
neficiile înțelegerii satisfactiei studenţilor și absolvenţilor sunt numeroase. Percepția 
despre calitate a absolvenţilor este condiţionată de îndeplinirea așteptărilor în ceea ce 
privește capacitatea instituţiei de învățământ superior de a oferi absolvenţilor servicii edu- 
cationale (referitoare la procesul de învăţare și predare) și de a furniza servicii în care 
sunt și absolvenţii implicați (posibilitatea obținerii de performanţă academică și de con- 
tacte sociale) (Lafuente et al., 2012). Absolvenţii multumiti vor ajuta universitățile prin 
prisma atragerii de surse financiare externe, oferindu-le un renume bun și garantând un 
nivel ridicat de angajabilitate prin intensificarea colaborării cu mediul de afaceri (Har- 
tman & Schmidt, 1995). 

În final, capitolul 5 prezintă concluziile prezentei lucrări luând în considerare impli- 
catiile benefice ale feedback-ului primit din partea studenților și absolvenţilor devenit o 
măsură utilizată pentru clasamentele de măsurare a performanţei serviciului academic. 
Totodată, ultimul capitol propune măsuri de îmbunătăţire a calității serviciului academic, 
pornind de la ideea că universitățile sunt văzute ca și furnizori de servicii educaţionale si 
sunt determinate de cerinţele naționale și europene, precum și de competiţia existentă 
în acest sector să evalueze calitatea serviciului academic din perspectiva părților cointe- 
resate. 

Lucrarea de fata este de mare actualitate și are o importanţă deosebită, având în vedere 
contextul actual al învățământului superior din România, marcat nu doar de schimbările 
înregistrate la nivelul Spaţiului European al Învățământului Superior, ci și de importanța 
interacțiunii cu părțile cointeresate, în vederea obţinerii performanței si a excelentei în 
domeniul universitar. Evaluarea calității din perspectiva părţilor cointeresate a devenit 
un subiect de mare interes pentru instituţiile de învățământ superior și un rezultat a 
celor mai multe studii din domeniu în ultimii ani. Modelul de management al calității 
elaborat în această lucrare ar putea ajuta universităţile să stabilească o strategie orientată 
spre client, care este necesară luând în considerare concurența dintre universități, inter- 
naționalizarea serviciului academic și creșterea cerințelor clienților. 

Motivația și importanţa cercetării 


Motivatia alegerii prezentei teme de cercetare rezidă pe de o parte în caracterul actual al 
tematicii asigurării calităţii în învățământul superior, iar pe de altă parte în avantajele 
competitive ale realizării unui model de management al calității la nivelul instituţiilor de 
învățământ superior. 

Acestă lucrare urmărește dezvoltarea conceptului-cheie de „orientare către client” 
care a modelat furnizarea de servicii publice la nivel mondial în ultimele decenii. Sub 
influenţa noilor principii ale managementului public în Europa, organizaţiile guverna- 
mentale din sectorul public s-au folosit de acest concept în scopul reformării serviciilor. 
Obiectivele au fost de a crește eficienţa și eficacitatea organizaţiilor și de a îmbunătăți 
oferta pentru un anumit serviciu în vederea creșterii satisfactiei clientului în contextul 
rigorii financiare, a globalizării și de creștere a cerințelor clienților. Investigând contextul 
orientării către client în învățământul superior din Europa și totodată urmărind evoluția 
învățământului superior din România după anul 1990, se poate remarca o tendință as- 
cendentă asupra importanţei focalizării spre clienţi în instituţiile de învățământ superior. 

În opinia noastră, clientul instituţiei de învățământ superior este studentul și absol- 
ventul și în această lucrare ne vom concentra pe orientarea universităților spre studenţi 
și absolvenți. În conformitate cu procedurile de calitate din învățământul superior euro- 
pean, studenţii și absolvenţii sunt părțile cointeresate cele mai implicate în procesele 
educaționale, academice și de asigurare a calității urmate de angajatori și autorităţi pu- 
blice (Raportul ENQA,2012) și în același timp, cei mai importanţi beneficiari ai procesu- 
lui de asigurare a calităţii la nivel instituțional. Ideea colaborării dintre universități și stu- 
denti, percepuți ca si clienti a fost înregistrată într-un sondaj realizat de ENQA în 19 tari 
europene și oferă ca propunere promovarea implicării studenţilor în procesele educatio- 
nale, academice și de asigurare a calităţii ca o strategie globală pentru asigurarea externă 
și de îmbunătăţire a calității în învățământul superior. 

Asemenea mediului de afaceri, universităţile doresc să ia în considerare consolidarea 
abordării orientată spre client în interacțiunea cu studenții și absolvenţii. Comunicatul 
de la Berlin (2003) sublinia că instituţiile de învățământ superior ar trebui să promoveze 
condiţii de studiu adecvate pentru studenti în vederea finalizării cu succes a studiilor 
într-o perioadă de timp corespunzătoare, fără obstacole legate de contextul socio-econo- 
mic (Paragraful 5). În conformitate cu Asociaţia Europeană pentru Asigurarea Calităţii 
în Învățământul Superior, perceperea studenților ca și clienti devine importantă pentru 
evaluarea calității. Standardele europene și liniile directoare pentru asigurarea internă a 
calităţii în cadrul instituţiilor de învățământ superior (Raportul ENQA, 2009) admit că 
instituţiile de învățământ superior ar trebui să se asigure că resursele disponibile pentru 
susţinerea activităţilor de predare sunt adecvate pentru fiecare program oferit. Mai mult, 


23 


toate procedurile pentru asigurarea calității în învățământul superior ar trebui să implice 
percepţia studenţilor și a altor părți interesate. Participarea studenților în activități de 
asigurare a calității implică ideea că interesele studenților, precum și ale angajatorilor și 
ale societăţii sunt în general esenţiale în învățământul superior orientat spre calitate (Ra- 
portul ENQA, 2009). 

După anul 1990, instituţiile de învățământ superior din România au devenit un sistem 
complex bazat pe importanţa resurselor umane cu privire la dezvoltarea și îmbunătăţirea 
calităţii în sectorul academic și nu neapărat numai un sistem bazat pe accentul pus pe 
acțiunile guvernamentale (legislaţie). Printre premisele identificate din acest punct de 
vedere sunt: presiunile de transformare venite de la învățământul european, dezvoltarea 
învățământului superior românesc după Revoluţia din 1989, dezvoltarea organizațiilor 
studențești în ultimele două decenii și rolul universităţilor de a dezvolta alte competenţe 
decât cele ale absolvenților înscriși în instituţiile de învățământ superior tradiționale. De 
fapt, sistemul de învățământ superior din România a cunoscut modificări semnificative 
după anul 1990. În primul rând, există o schimbare majoră în ceea ce privește numărul 
de universități: de la 56 universități (cu 186 de facultăți) în anul 1990 la 107 universități 
(cu 629 facultăți), în anul 2010. După anul 1990 studenţii români au avut posibilitatea de 
a studia, de asemenea, în universitățile particulare, ca alternativă la instituţiile de invata- 
mânt superior publice și este remarcabil cá în anul 2009, 45% dintre studenţii din Romá- 
nia studiau în universităţile particulare. În același timp, numărul de studenți a fost relativ 
constant în perioada 1971-1989 (aproximativ 200.000 de studenţi), dar între anii 1990- 
2010 numărul de studenţi a crescut de 5 ori (aproximativ 1 milion). Cresteri semnificative 
s-au înregistrat pentru studiile economice și studiile în domeniul juridic, iar studiile teh- 
nice au avut un număr redus de studenți. Odată cu creșterea numărului de studenţi a 
crescut, de asemenea, numărul de cadre didactice din învățământul superior, dar cu o 
rată mult mai mică. De asemenea, infrastructura din instituţiile de învățământ superior 
s-a dezvoltat, dar mai lent decât numărul de studenţi (Drăgonescu, 2013). 

O implicatie importantă pentru schimbările din sectorul educational din România se 
referă, de asemenea, la accesul la educaţie, pentru că după cum am menţionat numărul 
de studenți este de cinci ori mai mare decât înainte de 1990. Potrivit Raportului EHEA 
(2012), cele mai mari rate nete de intrare în sistemul de învățământ superior după termi- 
narea liceului s-au observat în anul universitar 2008/09, în România, Letonia, Polonia și 
Portugalia, toate țările având o rată netă mai mare de 80%. Aceleași tari au fost, de ase- 
menea, printre cazurile cu cele mai mari diferenţe între rata netă de intrare și rata netă 
de absolvire, spre exemplu România și Portugalia, având o diferență de aproximativ 45 
de puncte procentuale între rata de intrare și rata de absolvire (Figura 1). Diferenţa dintre 
rata de intrare și rata de absolvire se reflectă în schimbarea continuă a sistemului educa- 
tional, pentru că, de exemplu, prin introducerea treptată a structurilor Bologna ratele de 
absolvire vor fi afectate până când structurile devin stabile. 

Mai mult, una dintre cele mai importante obiective ale unei educatii focalizate către 
client se referă la ideea de universitate centrată către student. Accentul pus pe student, 
confirmă ideea operationalizírii performanței și rezultatelor universităților măsurate 
prin gradul de angajabilitate al absolvenţilor. În general, în Europa, gradul de angajabili- 
tate al tinerilor absolvenţi este considerabil mai mic decât al absolvenţilor cu experiență. 

În România, există un decalaj mare între proaspetii absolvenți și cei cu mai multă expe- 
rientá (rata somajulului pentru proaspăt absolvenţi este de 13,8%, iar rata somajulului 
pentru absolvenţi cu experiență este de 2,6%) (Figura 2), în comparaţie cu alte tari din 
Europa (de exemplu Finlanda, Islanda și Elveţia). 


Figura 1. Rata intrării în învățământul superior 
după terminarea liceului și rata absolvirii 

(Sursa: Eurostat, ЕНЕА, 2012) 


Figura 2. Rata șomajului pentru absolvenţii cu vârste cuprinse între 20—34 ani, 
care au absolvit universitatea în perioada 2006-2010 

În general, clienții instituţiilor de învățământ superior și anume studenții și absol- 
ventii sunt considerați ca fiind actori-cheie, în scopul măsurării performanţei universită- 
tii pentru promovarea calității serviciilor academice, care contribuie la creșterea econo- 
mică și socială a unei tari. Mai mult, atenţia acordată clienţilor în sectorul învățământului 
superior presupune, de asemenea, o cerere pentru servicii educaţionale de calitate în ceea 
ce privește: activitățile de predare, procesele administrative, de infrastructură și activită- 
tile de cercetare. 

Pornind de la situaţia existentă în România în ceea ce privește gradul scăzut de anga- 
jabilitate al tinerilor absolvenţi, rata mică de absolvire în instituţiile de învățământ su- 
perior, precum și competiţia existentă în sectorul universitar prin numărul crescând al 
universităților si al studenților atât în sector public, cât si cel privat, ne propunem să 
dezvoltăm un model de management al calității totale bazate pe satisfacția studenților și 
a absolvenţilor și pe importanţa dezvoltării competențelor specifice și transversale nece- 
sare pe piața muncii în vederea creșterii gradului lor de angajabilitate. 

Prin urmare, obiectivele generale ale lucrării sunt: 


e prezentarea conceptului de „calitate” și de „management al calităţii” în instituţiile de 
învățământ superior; 
e identificarea principalelor modalităţi de asigurare a calităţii în învățământul superior 


la nivel național și european; 


+ reliefarea si analiza modelelor de management al calității si a indicatorilor de perfor- 
manta în sectorul universitar; 


+ analiza și dezvoltarea unor modele ale calității dezvoltate în instituţiile de învățământ 
superior. 


Pornind de la obiectivele generale, obiectivele specifice prezentei lucrări sunt: 


(01): Identificarea principalelor dimensiuni ale calităţii care pot determina un nivel cres- 
cut al satisfactiei studenților; 


(02): Investigarea relației dintre perceptia studenţilor cu privire la calitatea serviciului 
academic într-o instituţie de învățământ superior și anul de studiu; 


(03): Investigarea relaţiei dintre percepţia studenţilor cu privire la calitatea serviciului 
academic într-o instituţie de învățământ superior și nivelul de studiu. 


(04): Identificarea factorilor care determină semnificativ satisfacția absolvenţilor unui 
program studiu internaţional cu privire la calitatea programului de studiu absolvit 
și cu privire la competențele specifice si transversale dezvoltate; 


(05): Identificarea diferenţelor dintre nivelul de satisfacție cu privire la calitatea perce- 
pută a programului de studiu absolvit și importanţa calității; 


(06): Identificarea diferențelor dintre nivelul de satisfacție cu privire la calitatea perce- 
pută privind dezvoltarea competenţelor specifice și transversale și importanţa aces- 
tora. 

Având în vedere obiectivele menţionate, lucrarea vizează în egală măsură analiza și 
dezvoltarea unor modele de management al calităţii bazat pe identificarea și măsurarea 
nivelului de satisfacție al studenţilor și absolvenţilor, perceput ca indicator de perfor- 
manta. Totodată, lucrarea evidenţiază necesitatea abordării realității percepute de stu- 
denti și absolvenţi sub forma unei percepții asupra calității, deoarece aceasta trebuie luată 
în considerare în cazul îmbunătăţirii continue a proceselor academice. 

Pentru ca instituţiile de învățământ superior să utilizeze un model de management 
al calității este necesară analiza tuturor elementelor conectate conceptului de calitate: 
dimensiuni ale calităţii, strategii de interacțiune cu părțile cointeresate, criterii si indica- 
tori de performanţă. Pornind de la această premisă și de la evoluţiile recente înregistrate 
la nivel național și internațional în teoria și practica de specialitate, lucrarea își propune 
să contribuie la procesul de unificare conceptuală și metodologică a unui model de ma- 
nagement al calității într-o instituţie de învățământ superior. 

CAPITOLUL 1 


Conceptul de management al calității 
în instituţiile de învățământ superior 


11. Definitii ale calității 


Asigurarea calităţii reprezintă indubitabil una dintre misiunile principale ale instituţiilor 
de învățământ superior. Definirea calității în învățământul superior nu se poate realiza 
însă fără identificarea principalelor aspecte definitorii ale calității, în general. 

În viata de zi cu zi, calitatea este înțeleasă ca un dat firesc, în special când este furni- 
zată în mod regulat. Conform Sallis (2005) importanţa calității este resimţită atunci când 
este experimentat sentimentul legat de absenţa acesteia. Însă conform autorului un lucru 
este sigur: calitatea face diferenţa între lucrurile realizate superficial și cele realizate con- 
form principiilor excelentei. 

Există, astfel, o serie de definiţii ale conceptului de calitate, menite să operationalizeze 
această noțiune. Crosby (1979) definește calitatea ca fiind „conformitatea cu cerinţele”, în 
timp ce pentru Juran și Grya (1980) calitatea înseamnă „corespunzător pentru utilizare” 
(„fitness for use”). Deming (1986) definește calitatea ca având „un grad previzibil de unifor- 
mitate și încredere; are costuri reduse si este adaptată la cerintele pietii”. În cele ce urmează, 
vor fi ilustrate principalele caracteristici ale noţiunii de calitate în accepțiunea fondatori- 
lor calităţii și a dimensiunilor acesteia: Philip B. Crosby, Joseph Juran M, W Edwards 
Deming, Armand V Feigenbaum și Kaoru Ishikawa. 

Așadar, Philip B Crosby este cunoscut pentru conceptele de „conformitate cu cerintele”, 
și „zero defecte”, iar procesele de îmbunătăţire a calităţii se bazează pe patru dimensiuni 
ale calităţii (Zollondz, 2011): 


e calitatea înseamnă conformitate cu cerințele; 


e sistemul de asigurare a calităţii este perceput asemenea unui sistem de prevenire a 
neconformitatilor; 


e standardul de performanţă este dat de noțiunea „zero defecte”; 
e măsurarea calității este preţul neconformitatii. 


Totodată Philip B. Crosby a propus 14 pași în vederea îmbunătățirii calității (Zollondz, 
2011): 


+ managementul organizaţiei trebuie să cuprindă o politică oficială a calităţii; 

formarea unei echipe de îmbunătățire a managementului calității la nivel organizati- 
onal prin asumarea responsabilitatii pentru calitatea proceselor de planificare și ad- 
ministratie; 

determinarea problemelor existente si potentiale in ceea ce priveste asigurarea calita- 
tii; 

evaluarea costurilor de calitate si explicarea utilizárii acestora ca un instrument de 


gestionare a pierderilor economice; 


creșterea gradului de conștientizare a calităţii si de preocupare pentru calitate între 
toti angajații; 


luarea de măsuri corective, folosind sisteme formale stabilite în vederea eliminării 
cauzelor profunde ale problemelor; 


stabilirea unui comitet de evaluare a „defectelor zero”; 
instruirea tuturor angajaţilor în vederea îmbunătățirii calității; 


organizarea unei așa-numite „Zile cu Zero Defecte” în vederea furnizării schimbări- 
lor realizate de noile politici de calitate și a ilustrării angajamentului angajaţilor și a 
managementului pentru asigurarea și îmbunătățirea calității; 


încurajarea individului și a grupurilor la nivel organizational de a stabili obiective de 
îmbunătăţire a calității; 

încurajarea angajaţilor să comunice managementului obstacolele cu care se con- 
fruntă în vederea atingerii obiectivelor de îmbunătățire a calității; 


recunoașterea performanței tuturor angajaților; 


stabilirea unui consiliu de calitate în vederea furnizării informaţiilor referitoare la as- 
pecte de management al calității; 


formarea continuă a echipei responsabile cu îmbunătățirea calității. 


Apoi, Joseph Juran M. a dezvoltat o trilogie a calităţii care implică existenţa a trei pro- 


cese esenţiale: planificarea calităţii, controlul calității și îmbunătățirea calității (Juran & 
Godfrey, 2004). Astfel, conform Figurii 1.1. acţiunile specifice de management al calității 
trebuie planificate, îmbunătățite și controlate. Pentru procesul de management al calită- 
tii, controlul se realizează atunci când acesta atinge un anumit nivel de performanță. Mai 
apoi, obiectivele de calitate sunt formulate pentru a îmbunătăţi procesele, utilizând me- 
tode și tehnici precum analiza Pareto. 


Figura 1.1. Trilogia calității 
CONTROLUL PLANIFICAREA 
CALITĂȚII CALITĂȚII 


ÎMBUNĂTĂȚIREA 


CALITĂȚII 


(Sursa: Adaptat după Juran, 2000) 

CAPITOLUL 2 


Instrumente de management al calităţii 
în instituţiile de învățământ superior: contextul 
national și european. Indicatori de performanță 
în instituţiile de învățământ superior 


2.1. Implicatiile managementului calității în Europa. Instrumente ale 
managementului calităţii în Spaţiul European al Învățământului 
Superior 


„Asigurarea calității nu este o destinaţie ci un itinerar permanent spre excelență”. 
(Mishra, 2006) 


Asigurarea calităţii este definită ca fiind „parte a managementului calității concentrată 
pe furnizarea încrederii că cerințele referitoare la calitate vor fi îndeplinite” (Standardul 
SR EN ISO 9000:2006). Prezenta lucrare propune o abordare holistică a termenului de 
,calitate” prin prisma managementului calității; însă relevanta instrumentelor de asigu- 
rare a calității în sectorul universitar propune și luarea în discuţie a implicatiilor pe care 
această componentă o deţine în vederea înțelegerii mecanismelor care stau la baza orică- 
rui model de management al calității. 

Asigurarea calității în învățământul superior din Europa are la bază Procesul Bologna 
și obiectivele Strategiei de la Lisabona. Începând cu anul 2000, Procesul Bologna și Stra- 
tegia de la Lisabona au reprezentat forțele motrice pentru reformele educaționale din 
întreaga Europă. Ambele se referă la crearea unui Spaţiu European al Învățământului 
Superior și examinează structura programelor universitare, cadrul internaţional al califi- 
cărilor, programele doctorale și de formare continuă, gradul de angajabilitate al absolven- 
Шог, mobilitatile internationale, relaţia cu părțile interesate si asigurarea calității (Fro- 
ment, 2007,citat în Bollaert, et al., 2007:11). 

Astfel, Procesul Bologna face referire la 45 de tari din Europa, incluzând autorităţi 
naționale, instituţii de învățământ superior și studenți. Acest proces promovează o 
agendă de reforme și de adoptare a unei structuri comune a învățământului superior. 
Strategia de la Lisabona acoperă statele membre ale Uniunii Europene promovând obi- 
ective sociale și economice ambitioase. Strategia promovează excelența în cercetare si 

inovaţie, punând accent pe competitivitate globală, pe resurse, pe angajabilitate și pe dez- 
voltarea competenţelor. Tabelul 2.1. aduce în prim-plan principalele aspecte caracteristice 
ale celor două procese, în funcție de obiectivele urmărite. 


Tabelul 2.1. Comparaţie Procesul Bologa și Strategia de la Lisabona 


Procesul Bologna Strategia de la Lisabona 


Focalizare pe adaptarea sistemului de Porneşte de la nevoile economice ale 
învățământ superior la nevoile societăților. ^ Europei. 


Poate fi descris ca un proces caracterizat de Poate fi descris ca un proces caracterizat 


cooperare, diversitate, flexibilitate și de competitivitate, excelenţă, cercetare 
creativitate. academică, clasamente, tehnologie și 
inovaţie. 


(Sursa: Froment, 2007, citat in Bollaert, et al., 2007:11) 


De fapt, tendinţa curentă în Europa este de a lua în considerare principiile procesului 
Bologna ca parte integrantă a Strategiei de la Lisabona. În ceea ce privește procesele de 
asigurare a calităţii, Procesul Bologna a evoluat de la asigurarea externă a calităţii la asi- 
gurarea instituțională a calităţii. Strategia de la Lisabona se bazează mai mult pe asigu- 
rarea externă a calităţii, pe acreditare și pe asigurarea calității programelor de studiu, 
promovând instrumente de comunicare cu părțile interesate si punând accent pe exce- 
lentă si pe compararea universităților prin intermediul clasamentelor (Fromet, 2007, citat 
in Bollaert, et al., 2007). 

Asigurarea și evaluarea calității au devenit unele dintre mai importante fenomene de 
creștere a competitivităţii în sectorul academic (Federkeil, 2008). În același timp există 
indubitabil o serie de evoluţii și schimbări în domeniul academic, care au crescut cerin- 
tele clienţilor și au schimbat viziunea și perspectivele legate de asigurarea calităţii în în- 
vátámántul superior. Există, astfel, o serie de factori care au condus la contextul actual al 
învățământului superior (Federkeil, 2008): 


+ În primul rând concurenţa dintre universităţi a crescut semnificativ atât la nivel nati- 
onal, cât și international. Universitățile sunt astfel în competiţie în ceea ce privește 
studenţii, cadrele didactice, sursele de finanţare și reputaţia. Clasamentele la nivel 
mondial precum , World Class Universities” a Universităţii Shanghai Jiaotong si „The 
Times Higher Education Supplement World Rankings” au contribuit nemijlocit la 
compararea universităților; 


+ [n al doilea rând, expansiunea învățământului superior și diversificarea universit&ti- 
lor a creat o gamă bogată și variată de cursuri, programe, și diplome, din nou, atât pe 
plan naţional și internațional. Germania are, spre exemplu, în jur de 10.000 de pro- 
grame de licenţă; 


+ {nal treilea rând, există un trend international legat de creșterea autonomiei institu- 
tiilor de învățământ superior. Un grad mare de libertate si autoguvernare a creat o 
nevoie nouă de a asigura responsabilitatea administrării resurselor. Această situație 
este mai ales întâlnită în Europa, unde sistemul educațional este caracterizat în mare 

CAPITOLUL 3 


Analiza comparativă a percepţiei studenţilor 
cu privire la dimensiunile specifice ale calității 
în învățământul superior 


3.1. Evaluarea calităţii în instituţiile de învățământ superior 
3.11 Tipuri de evaluare a calității în instituțiile de învățământ superior 


Universitățile s-au confruntat în ultimul timp cu o serie de provocări: adaptarea unor noi 
metode de evaluarea internă a calități, necesitatea îmbunătățirii constante a serviciilor 
educaţionale sau redefinirea serviciilor oferite precum si atenţia ridicată pentru cerinţele 
clienţilor și a obținerii performanţei; toate aceste caracteristici fiind adesea familiare spe- 
cialistilor în marketing (Kotler, 1985 citat în Tsinidou, Gerogiannis și Fitsilis, 2010). Ser- 
viciile educaționale sunt intangibile și dificil de măsurat, iar din acest punct de vedere 
nu există o definiție generală a conceptului de „calitate” (Michael, citat în Tsinidou, Ge- 
rogiannis & Fitsilis, 2010). 

Însă în vederea operationalizarii termenului de calitatea și ,output” al instituțiilor de 
învățământ superior, evaluarea calităţii deţine un rol crucial. Evaluarea calităţii în invátá- 
mântul superior are la bază ideea că în general calitatea este rezultatul unei succesiuni 
de activități și procese, putând fi obținută atunci când aceste activități sunt realizate cu 
succes. Mai mult, metodele de evaluare a calității în învățământul superior apar adesea 
sub forma unor modele manageriale. De fapt, problematica principală a evaluării calităţii 
rezidă în menţinerea și îmbunătățirea continuă a calității predării, învățării, cercetării și 
a calității absolvenţilor (Harman, 1998 citat în Mehralizadeh, Pakseresht, Baradaran și 
Shahi, 2007). 

Există două tipuri de evaluare a calităţii în învățământul superior: evaluarea externă 
și evaluarea internă. Cele mai multe instituţii de învățământ superior au dezvoltat o serie 
de metode de evaluare externă a calităţii, însă acest tip de evaluare are de fapt la bază 
mecanismele de evaluare internă. Se presupune că evaluării externe îi lipsește răspunsul 
la întrebările legate de feedback-ul primit de la studenți /absolvenţi, care aduc un plus de 
valoare universității (Harvey, 2002). 

Evaluarea include mai multe aspecte ale învățământului superior, și anume: predarea, 
cercetarea, performanţa cadrelor didactice, competențele dobândite de către studenți, ac- 
tualitatea curriculei și gradul de angajabilitate al studenţilor (Harvey, 2000). 

În general, evaluarea externă se referă la următoarele obiective (adaptat după Harvey, 
2002): 


e acreditarea programelor; 

e auditul institutional; 

e verificarea gradului de îndeplinire a standardelor de calitate; 

e dezvoltarea unui sistem de credite transferabile; 

e asigurarea satisfactiei clienţilor în ceea ce privește serviciile furnizate. 


Pornind de la ultimul obiectiv, se conturează într-o gradare ascendentă importanța 
evaluării interne. Evaluarea internă se referă la trei niveluri — evaluarea instituțională, 
evaluarea programului de studiu și evaluarea cursurilor — și include: 


e departamentele din cadrul instituţiei de învățământ superior; 
e cadrele didactice și cercetători; 

e organizații studentesti/Alumni; 

e examinatori externi. 


De altfel, procesele specifice evaluării interne sunt vitale în vederea asigurării calității 
educaționale și cercetării furnizate de către instituţia de învățământ superior. Martin 
Trow afirma că evaluarea internă realizată la nivel instituțional, nu de către evaluatorii 
externi asigură rezultate pe termen lung. Mai mult, Bente Kristensen nota că poate există 
o sinergie fructuoasă între evaluarea internă și evaluarea externă, însă evaluarea externă 
nu poate înlocui valoarea evaluării interne (Hervey, 2002). 

Prin urmare, această lucrare urmărește reliefarea importanţei asigurării si evaluării 
interne a calităţii în instituţiile de învățământ superior. În vederea asigurării interne a 
calității, instituțiile de învățământ superior din spaţiul european ar trebui să încorporeze 
următoarele principii (ENQA, 2003): 


e definirea politicii si procedurii de asigurare a calității; 
e asigurarea calităţii cadrelor didactice și a resurselor existente; 


e primirea feedback-ului din partea clienţilor instituţiei de învățământ superior în ve- 
derea eficientizării proceselor educaționale; 


+ punerea la dispoziţia părților interesate informaţii transparente și obiective. 


Astfel, se conturează obiectivul general al cercetării care își propune să investigheze 
factorii care determină calitatea în învățământul superior prin intermediul evaluării in- 
terne și anume din perspectiva studenţilor /absolvenţilor. În concluzie, ne propunem să 
analizăm factorii determinanti ai calității în învățământul superior și să măsurăm impor- 
tanta acestor factori în vederea identificării acelora care contribuie nemijlocit la satisfac- 
tia clienţilor. 

CAPITOLUL 4 


Elaborarea unui model de management 
al calităţii totale bazat pe satisactia absolvenţilor 
cu ajutorul instrumentelor specifice managementului 
proceselor de business 


41. Relevanta satisfactiei absolvenţilor în învățământul Superior 


Conform Raportului Asociaţiei Universităţilor Europene (2010), instituţiile de invata- 
mânt superior au fost afectate în ultimele decenii de o serie de modificări în ceea ce 
privește internationalizarea, un nivel mai ridicat al economiei, precum și în ceea ce pri- 
vește competiția globală în acest sector. Modificările menţionate mai sus reprezintă în 
prezent elementele de bază pentru principiile Procesului de la Bologna și Strategiei de la 
Lisabona. Principalele obiective ale Procesului Bologna și ale Strategiei de la Lisabona se 
referă la: stabilirea unei structuri comune cu trei niveluri de studiu (studii de licenţă, 
studii de master și studii doctorale) și a unui sistem comun de credite (Sistemul Euro- 
pean de Credite Transferabile – ECTS) în vederea promovării mobilităţii cadrelor didac- 
tice și a studenților și a creșterii gradului de angajabilitate în rândul absolvenţilor (Stwine 
și Alves, 2010). 

Acest studiu prezintă dimensiunile calității esențiale în instituţiile de învățământ su- 
perior prin intermediul evaluării interne efectuate de către absolvenți. Înțelegerea și pro- 
movarea satisfactiei absolvenţilor aduce numeroase beneficii pentru universități (Har- 
tman & Schmidt, 1995). O trecere în revistă a literaturii de specialitate arată că satisfacția 
studenților /absolvenţilor ajută instituţiile de învățământ superior să identifice punctele 
forte si cele de îmbunătăţit (Garcia-Aracil, 2009). Folosind principiile managementului 
calității totale — satisfacția clienților, îmbunătăţirea continuă si munca în echipă – (Man- 
gan, 1992, Seymour, 1992 citat în Hartman & Schmidt, 1995) tot mai multe universități 
se concentrează pe dezvoltarea de rezultate educaţionale pozitive prin înțelegerea facto- 
rilor determinanti ai satisfactiei absolvenţilor. 

Mai mult, una dintre cele mai importante utilizări ale teoriilor de management total 
al calității în educaţie este aplicarea principiului de satisfacție a clienților pentru studenți 
și absolvenţi în calitate de clienți primari ai serviciilor educaționale. Perceperea studen- 
tilor/absolventilor ca și clienți primari ai serviciilor academice, mai degrabă decât ca „pro- 
dus” necesită o înțelegere profundă a acestui grup. În același timp, furnizorii de servicii 

academice sunt interesaţi să afle care sunt criteriile, care vor influenţa satisfacția absol- 
ventilor, în scopul atingerii obiectivelor și totodată sursa factorilor, care determină satis- 
factia lor generală (Hartman & Schmidt, 1995). 

Clemens et al. (2007) observă că cele mai recente cercetări au ilustrat satisfacția clien- 
tilor în instituţiile de învățământ superior ca un rezumat al răspunsurilor emoţionale si 
cognitive într-o anumită situație (de exemplu: așteptări, experienţe reale), care au loc 
după consumul serviciului academic sau după experienţele acumulate în instituţiile de 
învățământ superior. De fapt, satisfacția studentilor/absolventilor nu este determinată 
numai de către experiența acestora în ceea ce privește procesul de predare și de învăţare, 
ci mai degrabă de către experiența lor generală într-o instituţie de învățământ superior 
(Wilkins & Balakrishnan, 2013). Sojkin, Bartkowiak și Skuza (2011) a efectuat un studiu 
în Polonia si rezultatele au ilustrat că satisfacția studentilor/absolventilor este determi- 
nată de condiţiile sociale și de facilitățile educaţionale. Wilkins și Huisman (2011) au su- 
gerat, că în multe tari satisfacția absolvenţilor a devenit o măsură utilizată pentru clasa- 
mentele de măsurare a performanței serviciului academic și din acest punct de vedere 
cea mai bine clasată universitate atrage studenţi de top, precum și un nivel ridicat de 
finanţări externe. 

Asa cum am menţionat, beneficiile înțelegerii satisfactiei studentilor/absolventilor 
sunt numeroase. Absolvenţii mulțumiți vor ajuta universitățile prin prisma atragerii de 
surse financiare externe, oferindu-le un renume bun și garantând un nivel ridicat de 
angajabilitate prin intensificarea colaborării cu mediul de afaceri (Hartman & Schmidt, 
1995). 

Percepția despre calitate a absolvenţilor este condiționată de îndeplinirea așteptărilor 
în ceea ce privește capacitatea instituţiei de învățământ superior de a oferi absolvenţilor 
servicii educaționale (referitoare la procesul de învățare si predare) și de a furniza servicii 
în care sunt și absolvenţii implicaţi (posibilitatea obținerii de performanță academică și 
de contacte sociale) (Lafuente et al., 2012). Analiza percepţiei asupra calităţii de către foștii 
studenți reprezintă un feedback valoros, pentru că luarea în considerare a experienţei lor 
în instituţia de învățământ superior relevă corelatia actuală dintre competențele doban- 
dite si cele necesare la locul de muncă (Tam, 2001). 

Mai mult, Hartman și Schmidt (1995) a ilustrat într-un studiu efectuat pentru absol- 
ventii din domeniul „Administrarea Afacerilor” din estul Europei că percepţia absolven- 
tilor referitoare la capacitatea instituției de învățământ superior de a oferi un mediu in- 
telectual bun influenţează pozitiv nivelul lor de satisfacție. Dimensiunile cheie pentru 
atingerea satisfactiei absolvenţilor sunt: dobândirea abilităților necesare pe piata muncii, 
disponibilitatea organizaţiilor studențești, interacțiunea dintre facultate și studenți și in- 
teractiunea dintre administraţie și studenți. 

Adela Garcia-Aracil (2009) a realizat un studiu privind satisfacția absolvenţilor în 11 
țări europene (Italia, Spania, Franţa, Austria, Germania, Olanda, Marea Britanie, Fin- 
landa, Suedia, Norvegia și Republica Cehă) și a analizat satisfacția tinerilor absolvenţi de 
învățământ superior din statele europene în ceea ce privește calitatea programului de 
studiu absolvit. Analiza descriptivă efectuată în studiu a evidenţiat că satisfacția absol- 
ventilor în diferitele tari europene este relativ stabilă în ciuda diferenţelor în sistemul de 

CAPITOLUL 5 
Concluzii 


5.1. Concluzii 


Mediul universitar este locul unde are loc educarea și formarea profesională a unui indi- 
vid si unde nevoile sociale și economice ale comunității nationale sunt îndeplinite. Im- 
plementarea unui sistem de management al calităţii care să aibă în vedere satisfacția 
părţilor cointeresate presupune planificarea, asigurarea și îmbunătăţirea continuă. 

În general, calitatea în învățământul superior ar trebui să ofere o abordare echilibrată 
între idealurile de excelență educațională, în sensul surprinderii relevantei serviciilor de 
cercetare si a celor educaționale. Universitățile încep treptat să ia iniţiativă în dezvoltarea 
unui model de management al calităţii, bazat pe o abordare holistică a calității, care să 
aducă în prim-plan sinergia dintre teoriile calității și cele organizaționale. 

Determinarea aspectelor generale ale calităţii, în general, și apoi ale calității în secto- 
rul universitar generează o serie de dimensiuni ale calității serviciului academic menite 
să dezvolte modele de management bazate pe factori de input, factori de output și pro- 
cese educaţionale. Factorii de input se referă la resursele umane: studenti, cadre didac- 
tice, personal administrativ, infrastructura și resursele financiare. Mai apoi, procesele și 
activitățile educaţionale relationate la procese specifice de management si la curriculă 
formează sub-sistemul de transformare a factorilor de input în factori de output. Factorii 
de output — produsul instituţiilor de învățământ superior — sunt reprezentați de succesul 
absolvenţilor pe piața muncii, de cercetarea științifică si de impactul cercetării si al cu- 
noasterii pentru dezvoltarea economică (Mishra, 2006). 

Orice model de management al calităţii se focalizează pe obținerea performanţei or- 
ganizationale și pe atenţia acordată părților cointeresate. Astfel, identificarea părților co- 
interesate și a strategiilor de interacțiune cu acestea devin etape edificatoare ale procesu- 
lui de elaborarea a managementului calității. În primul rând, este important de planificat 
procesul de evaluare al calităţii în instituţiile de învățământ superior și de adoptare a unor 
instrumente și mecanisme specifice de asigurare a calităţii. Pe de o parte, aceste instru- 
mente de asigurare a calităţii (instrumente de management al calităţii) au atât o relevanţă 
națională cât și internațională, mai precis au relevanță mare pentru Spaţiul European al 
Învățământului Superior. Pe de cealaltă parte, există o serie de instrumente de îmbună- 
tatire a calității proceselor academice. Managementul calității reprezintă astfel un instru- 
ment de îmbunătățire a calităţii. Prin urmare, prezenta lucrare propune o serie de meca- 
nisme și indicatori de măsurare a performanţei în vederea adoptării și formulării unui 
model de management al calității la nivel instituțional. 

Metodele calitative de investigare a calităţii au fost utilizate pentru surprinderea per- 
ceptiilor esenţiale legate de asigurarea calităţii în învățământul superior și pentru conce- 
perea unui model în acest sens, iar metodele cantitative au fost utilizate pentru identifi- 
carea indicatorilor de performanţă și pentru stabilirea unor metode și modele de 
asigurare si îmbunătăţire a calității proceselor educaționale. Se poate remarca că, instru- 
mentele de asigurare și îmbunătățire a calității, precum și existența unui sistem de in- 
dictori de performanţă în sectorul universitar primesc o dimensiune europeană și inter- 
națională, prin prisma menţinerii unei colaborări a învățământului superior romanesc 
cu mediul european și internațional în sensul răspunderii nevoilor specifice de formare 
profesională ale individului și a nevoilor dezvoltării sociale și economice ale comunității. 

Evaluarea calității în accepțiunea părţilor cointeresate reprezintă un instrument de 
management al calității folosit în vederea formulării punctelor tari și a punctelor de ame- 
liorat ale unei instituţii de învățământ superior. Cercetarea efectuată a demonstrat că eva- 
luarea internă reprezintă o sursă valoroasă de asigurare a calităţii în învățământul su- 
perior. Însă, trebuie remarcat că această valoare rezultă din integrarea dimensiunilor 
calităţii în fiecare proces în cadrul unei instituții de învățământ superior. 

Literatura de specialitate face referire la dezvoltarea unor metode și instrumente de 
îmbunătăţire continuă a calității și a unor modele de management al calității. Acestea au 
la bază indicatori de performanţă, care trebuie percepuți asemenea unor dimensiuni 
„ideale” ale calităţii. Studenţii, în calitate de clienţi primari ai universității și totodată parti 
cointeresate dețin un rol esenţial în vederea atingerii obiectivelor strategice legate de ca- 
litate. De fapt, studiul arată că experienţa studenţilor într-o instituţie de învățământ su- 
perior este un factor predictiv pentru un nivel crescut al satisfactiei. Mai mult, există 
dimensiuni specifice ale calității, care contribuie la un nivel crescut de satisfacţie al stu- 
dentilor si care analizate prin intermediul analizei multivariate fac referire la: procesul 
de învăţare și de predare, infrastructura, serviciile educaționale și oportunităţile absol- 
ventilor pe piața muncii. Un nivel crescut de satisfacţie al studenţilor este vital în vederea 
obţinerii continuității proceselor educaționale prin recomandările realizate viitorilor stu- 
denti. Totodată, s-a dovedit că studenţii de la nivel masteral sunt mai mulțumiți de cali- 
tatea programului de studiu decât studenţii de la nivel licenţă; iar la nivel licenţă studenții 
din anul trei sunt mai mulțumiți decât studenţii din anul întâi și doi. 

Punctele forte ale programului de studiu au fost transformate în indicatori de perfor- 
manti astfel încât să fie calculat gradul de îndeplinire al criteriului „rezultatele clienților”. 
Aplicând parţial metodologia modelului Fundaţiei Europene pentru Managementul Ca- 
шаш (Modelul EFQM) și logica RADAR se poate afirma că, gradul de îndeplinire al cri- 
teriului „rezultatele clienţilor” este de 71,3% la nivel licenţă și de 77,7% la nivel masteral. 
Acest rezultat indică o atenţie sporită a instituţiei de învățământ superior pentru obtine- 
rea satisfactiei studenţilor în vederea asigurării unor procese educaţionale orientate spre 
excelenţă. 

Există, fără îndoială, factori, care conduc la un nivel de satisfacție crescut, factori care 
fac referire la: prezenţa cadrelor didactice „visting professors” de la universitățile parte- 
nere, disponibilitatea cadrelor didactice de a tutoria studenţii, corectitudinea rezultatelor 
primite în urma susținerii examenelor, șansele și oportunităţile absolvenţilor liniei ger- 
mane pe piața muncii, dotarea tehnică a sălilor de curs/seminar, informarea corectă si 

corespunzătoare a studenţilor cu privire la activităţile de organizare a cursurilor modu- 
lare susținute de cadrele didactice de la universitățile partenere și recunoașterea perfor- 
mantei studenților (spre exemplu prin premiul REHAU sau premiul EBS). Dimensiunile 
care au fost marcate cu gradul de performanţă de doar 50% sunt legate de informațiile 
primite cu privire la dotarea bibliotecii germane (nivel licență și masterat), cu privire la 
atribuţiile reprezentantului studenţilor în Consiliul Facultăţii (nivel licenţă și masterat) 
și cu privire la consistenţa practică a cursurilor/seminarilor (nivel masterat). Obtinand 
aceste rezultate se poate afirma că organizația susține calitatea proceselor educaționale, 
relevând că implementarea cu succes a modelului EFQM reprezintă punctul de plecare 
în elaborarea unui model de management al calităţii totale în domeniul învăţământului 
superior. 

Concluzionând, primul studiu din prezenta lucrare indică că, satisfacția studenţilor 
și trăirile pozitive ale acestora reprezintă elemente esenţiale ale experienţei lor într-o in- 
stitutie de învățământ superior și sunt corelate cu dimensiuni ale calității menite să su- 
gereze că îmbunătățirea continuă și performanţa depind, de fapt, de măsura în care uni- 
versitatile răspund nevoilor clienţilor și ale societății. 

Mai departe, lucrarea prezintă importanța percepției absolvenţilor cu privire la calita- 
tea programului de studiu si cu privire la competențele specifice și transversale dezvol- 
tate. Așa cum am menționat în studiul realizat, beneficiile înţelegerii satisfactiei studen- 
Шог și absolvenţilor sunt numeroase. Absolvenţii mulțumiți vor ajuta universitățile prin 
prisma atragerii de surse financiare externe, oferindu-le un renume bun și garantând un 
nivel ridicat de angajabilitate prin intensificarea colaborării cu mediul de afaceri (Har- 
tman & Schmidt, 1995). 

În egală măsură, analiza percepției asupra calităţii de către foștii studenţi reprezintă 
un feedback valoros, pentru că luarea în considerare a experienţei lor în instituția de în- 
vátámánt superior relevă corelatia actuală dintre competențele dobândite și cele necesare 
la locul de muncă (Tam, 2001). Modelul de calitate generat în urma feedback-ului primit 
din partea studenţilor se bazează pe înţelegere factorilor determinanti ai satisfactiei ab- 
solventilor instituţiei de învățământ superior, atunci când este modelat/perceput ca un 
serviciu orientat către client. De asemenea, a fost dezvoltat un model teoretic, care per- 
cepe satisfacția clientului ca o funcţie directă /indirectă a performanţei prin care efectele 
indirecte ale acesteia sunt mediate prin intermediul rezultatelor („outcome”). 

Utilizând ca metode de analiză: analiza multivariată și scalarea multidimensională, 
rezultatele studiului arată că în ceea ce privește calitatea percepută a programului de stu- 
diu absolvit, satisfacția absolvenţilor se referă la dimensiuni precum: accesul la stagii de 
practică /internshipuri, consultanţă și asistență de specialitate pe durata studiului, posi- 
bilitatea participării la întâlniri /workshopuri cu mediul de afaceri/angajatori, accesul la 
informaţii privind insertia pe piata muncii (ex. oferte de stagii de practică, internshipuri). 
Trebuie menţionat că nivelul de satisfacție este unul satisfăcător însă nu foarte bun, în- 
trucât mediile dimensiunilor mai sus numite depășesc cu putin valoarea de 3,2. În ceea 
ce privește dezvoltarea competenţelor specifice și transversale, satisfacția absolvenţilor 
se referă la dimensiuni precum: capacitatea de a lucra performant în echipe complexe și 
multiculturale, comunicarea eficientă și efectuarea de studii comparative în spațiul de 
afaceri de limbă germană /engleză, precum si gândirea analitică. De fapt media lor este 

putin mai mare decât media dimensiunilor mai sus amintite însă se regăsește tot în jurul 
valorii de 3,5. 

Pentru identificarea diferenţelor între calitatea percepută și importanţa dimensiuni- 
lor calităţii, testul t pentru eșantioane perechi relevă diferențe semnificative cu privire la 
următoarele dimensiuni ale calității: posibilitatea absolvirii unor cursuri/seminarii de 
consolidare a abilităţilor practice, sprijin de specialitate acordat în vederea găsirii unui 
loc de muncă, oferta educațională privind cursurile de orientare în carieră, conținutul 
practic al cursurilor/seminariilor, practica de specialitate, capacitatea de a lucra perfor- 
mant în echipe complexe și multiculturale, abilități de gestionare eficientă a timpului de 
lucru, abilități de a mobiliza alte persoane, gândire critică și gândire analitică; acestea 
referindu-se în special la competențele transversale. 

Pentru a gestiona eficient diferențele menţionate a fost dezvoltat un model de mana- 
gement al calităţii bazat pe principiile managementului proceselor de business și pe prin- 
cipiile modelării cu ajutorul instrumentelor ADOscore și ADONIS. Potrivit lui Venkatra- 
man (2007) dezvoltarea de sisteme de management al calității determină organizațiile să 
fie conștiente de nevoile clientului în scopul de a reacționa imediat la nevoile lor și în 
același timp de a folosi feedback-ul studenţilor pentru a face îmbunătățiri în mod siste- 
matic și continuu. 

În concluzie, universitățile văzute ca și furnizori de servicii educaționale sunt deter- 
minate de cerințele naţionale și europene, precum și de competiția existentă în acest 
sector să evalueze calitatea serviciului academic din perspectiva părților cointeresate. 
Evaluarea calităţii din perspectiva părților cointeresate și ale clienților primari a devenit 
un subiect de mare interes pentru instituţiile de învățământ superior și un rezultat a 
celor mai multe studii din domeniu în ultimii ani. Universitățile ar trebui să realizeze un 
echilibru între activităţile de cercetare și cele de predare, focalizându-se pe cerinţele stu- 
dentilor si absolvenţilor și măsurând performanța prin intermediul nivelului de satisfac- 
tie a acestor două părți cointeresate. 


5.2. Contributii 


Contribuțiile personale ale lucrării se referă, pe de o parte, la analiza literaturii de speci- 
alitate cu privire la implementarea unui model de management al calității bazat de eva- 
luarea nivelului de satisfacţie al studenţilor și absolvenţilor, perceput ca indicator de per- 
formantá. Astfel, au fost ilustrate si analizate instrumente de management al calităţii in 
Spaţiul European al Învățământului Superior și totodată expuse studii cu privire la im- 
portanta dimensiunilor calității percepute de către studenti și absolvenţi. In egală mă- 
sură, au fost identificate instrumentele de măsurare a nivelului de satisfacție al studen- 
tilor și absolvenţilor cu privire la calitatea percepută a programului de studiu prin prisma 
modelului teoretic performantá—rezultate-satisfactie (Hartman & Schmidt, 1995). 

Pe de altă parte, lucrarea expune analiza comparativă a percepției studenţilor de la 
nivel Licenţă și Masterat cu privire la dimensiunile specifice ale calității în învățământul 
superior prin intermediul analizei multivariate MANOVA. Pentru acest prim studiu lu- 

crarea definește un cadru conceptual în vederea analizării performanţei în sectorul uni- 
versitar cu ajutorul modelului EFQM și a logicii RADAR pentru dimensiunea „rezulta- 
tele clienţilor”. 

Al doilea studiu realizat analizează nivelul de satisfacție al absolvenţilor cu privire la 
programul de studiu absolvit și cu privire competențele specifice și transversale dezvol- 
tate. Utilizând ca metodă de analiză: scalarea multidimensională și testul t pentru eșan- 
tioane perechi, lucrarea ilustrează nivelulul de satisfacție al absolvenţilor reprezentat de 
calitatea percepută privind programul de studiu absolvit și evidențiază diferenţele dintre 
calitatea percepută cu privire la programul de studiu absolvit si cu privire la competențele 
specifice și transversale dezvoltate și importanţa acestora. În final, a fost dezvoltat un 
model de management al calităţii cu ajutorul instrumentelor de modelare ADONIS și 
ADOscore, instrumente care permit măsurarea performanței, respectiv modelarea unor 
măsuri de îmbunătăţire a performanţelor la nivel instituţional. 

Până în prezent, în România nicio instituție de învățământ superior nu a utilizat 
aceste instrumente, însă în vederea realizării modelului din prezenţa lucrare am utilizat 
ca si punct de pornire un ghid de bune practici dezvoltat de Universitatea de Medicină 
din Viena (IKS-Handbuch, 2010, Medizinische Universitat Wien). Prin urmare, metodo- 
logiile de management ale proceselor de business ar trebui adaptate de către instituţiile 
de învățământ superior în vederea realizării unei metodologii unitare de management al 
calităţii în universităţi și în vederea operationalizárii performanţei universitare (Karagi- 
annis, Lichka, Rieger, 2006:210). 


5.3. Limite și direcţii viitoare de cercetare 


Una din limitele cercetării empirice derulate se referă la numărul de respondenţi; mai 
ales în ceea ce privește numărul respondentilor absolvenţi (N = 103). Astfel rata de răs- 
puns pentru absolvenţi a fost de 22,6%; ceea ce indică că menţinerea colaborării cu ab- 
solventii este dificilă; însă dezvoltarea continuă a comunității Alumni poate veni în în- 
tâmpinarea dezvoltării unor canale de comunicare mai eficiente, menite să mențină 
colaborarea cu absolvenţii instituției de învățământ superior. 

Dacă ne referim la direcţiile viitoare de cercetare, un prim aspect pe care putem să îl 
avem în vedere se referă la extinderea cercetării empirice derulate, la nivelul întregii tari 
și realizarea unor abordări comparative pe universități. Mai mult, utilizarea instrumen- 
telor de management al proceselor de business ADONIS și ADOscore în instituţiile de 
învățământ superior ar putea optimiza procesele specifice de management al calităţii to- 
tale în vederea creșterii nivelului de satisfacție al părților interesate și în vederea obținerii 
performanţei si excelentei în universități. 

,, Autoarea abordează, problematizează si 
analizează cu eleganță academică, cu 
profunzime ştiinţifică, cu precauţie şi cu 
echilibru tema aleasă manifestând în egală 
măsură în demersul teoretic si în analiza 
statistică prudenţă în folosirea conceptelor, 
curiozitate pentru detalii, putere de sinteză. De 
asemenea autoarea isi asumă cu atenţie si 
responsbilitate folosirea unui limbaj simplu, 
asigurând astfel o uşoară lizibilitate a 
continutului, claritatea ideilor şi o largă 
adresabilitate, complementar preciziei cu care 
folosește metodele ştiinţifice de analiza." 

